Георгій Медзюк паўтарае, што за праектам усталяваны строгі кантроль, бо заказчыкі маюць адмысловыя патрабаванні да якасці збудаванняў, маўляў, дацкія свінні надта далікатныя, то нават падлога мусіць быць без ніводнай трэшчынкі. Праект не толькі маштабны, але і дарагі — усё абсталяванне, камунікацыі і нават дах прывязуць з Даніі. Першыя чатыры свінарнікі будаўнікі мусяць здаць ужо сёлета. Усяго комплекс будзе складацца з 16 свінарнікаў.